Meeste laul

"Meeste laul" on Miina Härma meeskoorilaul Jakob Liivi sõnadele.

Laulu saamine
Miina Härma kirjutas "Meeste laulu" 1900. aastal tellimise peale. Laulu tellis Kalevala kvartett, kes oli ka selle laulu esimene esitaja.Artur Vahter, Miina Härma, lk 99, Tallinn: Eesti Raamat, 1971Juubelialbum Miina Härma 150: Enne ja nüüd, lk 102, Tartu, 2014 Laul avaldati kvarteti repertuaarikogumikus 1901. aastal.Kalevala kontserdi laulud nalja laulude lisaga, teine anne, lk 109/110, Tartu: M. Varese kaupluse kirjastus, 1901 Laul on loodud meeskoorile a cappella.

Laulu kärpimine
Esimest korda kõlas "Meeste laul" VIII üldlaulupeol 1923. aastal.
Ajal, mil Eesti oli Nõukogude Liidu poolt okupeeritud, keelati "Meeste laulu" teine salm ära. Aastakümnetega jõudis lühendatud laul rahva seas juurduda. Keelatud salmi ei laulda ka taasiseseisvunud Eestis. Kuid laulu alguse tekst on jäänud samaks: "Nii tugevad kui kaljud suures meres on mehed igas eluvõitluses ..."

Laulu tähtsus
"Meeste laul" on eesti üks populaarsemaid meeskoorilaule.Gustav Ernesaks Nii ajaratas ringi käib, lk 93–94, Tallinn: Eesti Raamat, 1977 Laul on mehisuse, jõulisuse ja heroismi sümboliks,Artur Vahter, kõne Miina Härma 100. sünni-aastapäeval, 1964, Rahvusringhäälingu arhiiv sellest on saanud meeskooride hümn. Eesti Rahvusmeeskoor alustab iga uut hooaega "Meeste lauluga".

Vaata ka
Jakob Liiv

 Viited 

 Välislingid 
 Eesti Muusika Infokeskus Miina Härma / Jakob Liiv, Meeste laul

Kategooria:Eesti koorilaulud